als_Latn tur_Latn bos_Latn
Përgjimet e fundit të publikuara nga lideri i opozitës maqedonase Zoran Zaev kane shtuar shqetësimin ne Bruksel. Ne pritje te miratimit te një projektrezolute per progresin e vendit, zyrtaret e larte te BE-se përsërisin apelin për dialog konstruktiv mes palëve. Të martën në mbrëmje, u publikuan të tjera përgjime, te fokusuara ne manipulimin e procesit zgjedhor te vitit 2013, pjese e te cilave ishin edhe politikanet shqiptare ne Maqedoni. Dy figura qendrore, kreu i PDSH-se Menduh Thaçi dhe zv/kryeministri Musa Xhaferi jane regjistruar ne biseda me shefin e shërbimeve sekrete Sasho Mijallkov, ku flitet per shkëmbime favoresh. Thaçi dhe Mijallkov bien dakord per prishjen e zgjedhjeve ne Strumice, qe ne vend te BDI-se, te fitoje partia e kryeministrit Gruevski dhe ne këmbim BDI te marre Çairin. Thaçi i premton besnikëri Mijallkovit dhe i thotë: “Jam këtu për ty deri në vdekje”, ndërsa Mijallkov i kërkon ndihmë në Komisionin Shtetëror Zgjedhor, për të votuar për VMRO-në në Strumicë. Ne nje tjetër përgjim Musa Xhaferi dhe Mijallkov diskutojnë per caktimin e anëtareve te Gjykatës Administrative ne Shkup, ku Xhaferi kërkon nje shërbim per nje rast ne nje komune dhe Mijallkov i përgjigjet pozitivisht. Pjese e përgjimeve eshte edhe nje bisede e ministres se Brendshme Jankulloska me kryeparlamentarin Veljanoski, qe i referohet trazirave qe pasuan vrasjen e nje adoleshenti maqedonas ne vitin 2014, ku maqedonasit sulmuan bizneset shqiptare ne nje lagje te Shkupit. Jankullovksa thotë se maqedonasit e ndaluar do te lirohen dhe situata do te menaxhohet qe te mos shkaktohet skandal. Pjesa tjeter e përgjimeve te Zaev, tregojnë bisedat sesi u manipuluan zgjedhjet permes shantazheve e kërcënimeve ndaj punonjësve te administratës shtetërore, por edhe sesi organizoheshin votimet ne grup.
als_Latn